**Pályázati felhívás**

1. **Az ösztöndíj megnevezése:**
   1. **„B+N a jövő tehetségeiért” ösztöndíjprogram** (a továbbiakban: „**Ösztöndíjprogram**”)
2. **Az ösztöndíj célja:**
3. A B+N ösztöndíjat alapít az Óbudai Egyetem **kijelölt szervezeti egységeinek és ezek által megvalósított kijelölt képzéseken résztvevő hallgatók támogatására[[1]](#footnote-1)** aktív hallgatói jogviszonnyal rendelkező,alapszakos másod- vagy harmadéves, nappali tagozaton tanuló, műszaki menedzser szakos (2 fő) és gazdaságinformatikus (1 fő) hallgatók számára. Az ösztöndíjra pályázhatnak az 1. számú mellékletben meghatározott feltételeknek megfelelő jogosult hallgatók.

Az ösztöndíjprogram célja, hogy támogassa ezen hallgatók felsőfokú tanulmányait, segítse az elhelyezkedésüket és karrierépítésüket.

## Ösztöndíjprogram teljes keretösszege mindösszesen **4.500.000.- Ft** (négymillió-ötszázezer forint). Az ösztöndíj folyósításának időszaka: **2025. szeptember 1. - 2026. június 30**.

## A **„Ösztöndíjprogram”** keretében a nyertes pályázók fejenként havonta **150.000.- Ft** (százötvenezer forint) összegű ösztöndíjat nyerhetnek el. Az ösztöndíj minden ösztöndíjas számára 10 hónapon keresztül kerül folyósításra. A támogatható pályázók száma jelen ösztöndíjprogramban összesen: ***3 fő***.

1. **A Pályázat menetrendje**
2. Az Egyetem tervezetten egy szakaszban írja ki a Pályázatot:

1. szakasz: 2025. III. negyedéve (szeptember)

Felek kapcsolattartói a Pályázat egyes szakaszainak pontos menetrendjét – így különösen a Pályázat kihirdetésének napja, a beadási határidő napja, a Bíráló Bizottság döntésének határideje, a nyertes pályázókkal történő szerződéskötés határideje – előzetesen egyeztetik, és a Felek kötelesek az egyeztetett és mindkét Fél által elfogadott határidők figyelembevételével eljárni.

1. Az Ösztöndíj az alábbi szemeszterekre kerül odaítélésre:

Pályázat 1. szakasza: 2025/26. tanév I. és II. szemeszter

Felek a Megállapodás 3.5.-3.6. pontjában írt esetekben jogosultak az Ösztöndíjat a jelen pontban írtakon kívül további időszakokra is meghirdetni.

1. A Felek kapcsolattartóinak elérhetőségei:

|  |  |
| --- | --- |
| **Név** | Papp Szilvia |
| **Email** | [szilvia.papp@bplusn.hu](mailto:szilvia.papp@bplusn.hu) |
| **Telefon** | +36 70 524 8988 |

**Óbudai Egyetem**

|  |  |
| --- | --- |
| **Név** | Huszák Nikolett |
| **Email** | huszak.nikolett@uni-obuda.hu |
| **Telefon** | +36 30 423 8012 |

1. **A Pályázat benyújtásának személyi feltételei**
2. Pályázatot nyújthat be a Keleti Károly Gazdaságtudományi Kar, alapszakos, nappali tagozaton, másod és harmad évfolyamon, műszaki menedzser vagy gazdaságinformatikus szakon tanuló hallgató, aki

* az Óbudai Egyetem Óbudai **kijelölt szervezeti egységeinek és ezek által megvalósított kijelölt képzéseken résztvevő hallgatók támogatására1** aktív hallgatói jogviszonnyal rendelkezik, és
* a hallgató a pályázat kiírásának idején alapszakos tanulmányait végzi, valamint
* minden szemeszter végén legalább 4.0 tanulmányi átlagot eléri
* megfelel a további pályázási feltételeknek:
  1. Motivációs levél (miért pályázza meg az ösztöndíjat és mi motiválja a TDK-ban történő részvételre),
  2. Kutatási terv készítése a B+N által megadott témá(k)ban
  3. Hallgató vállalja a B+N által meghatározott témában TDK dolgozat megírását és a 2025/26 II. szemeszterében a TDK versenyen való részvételt.
  4. Aktív közéleti tevékenység folytatása az ösztöndíj időszakában. (JFSZK, HÖK)
  5. Részvétel az O Exellence programjaiban.
* d. magyar állampolgárság

1. Nem vehet részt a pályázaton olyan hallgató, aki a B+N Referencia Zrt-vel munkaviszonyban áll.
2. Nem vehet részt a pályázaton olyan hallgató, aki a pályázat kiírásának szemeszterében fejezi be PhD tanulmányait.
3. A Pályázat esetlegesen meghirdetésre kerülő második szakaszában nem vehet részt az a hallgató, aki a Pályázat első szakaszában már nyertes pályázóként kiválasztásra került és vele az Egyetem az ösztöndíjra vonatkozóan szerződést kötött.
4. **A Pályázat tartalmi követelményei**

A pályázatnak az alábbiakat kell tartalmaznia:

1. A/4 formátumú, 12-es betűmérettel írt, maximum két oldalas motivációs levelet, amelyben bemutatja kutatási témáját, hogy miért pályázta meg az ösztöndíjat, ennek a lehetőségnek az elnyerése számára milyen előnyöket biztosítana, hogyan segítené elő tanulmányait, esetleg kutatását, életét, valamint a TDK versenyen való részvételhez kapcsolódó motivációja
2. Kutatási terv – minimum 2, maximum 5 oldalas, A/4 formátumú, 12-es betűméret, 1,5-es sorközök
3. TDK versenyen való részvételi kötelezettség vállalása
4. **A Pályázat benyújtásának formai feltételei**
5. Minden pályázó csak egy pályázatot nyújthat be.
6. A pályázaton csak önálló pályázattal indulhat a pályázó.
7. **A nyertes pályázók által vállalandó kötelezettségek**

A nyertes pályázó az alábbiakat köteles vállalni:

1. A nyertes pályázó a pályázatban foglalt kötelezettségei teljesítéséig aktív hallgatói jogviszonnyal fog rendelkezni az Óbudai Egyetemen.
2. A pályázó vállalja, hogy amennyiben a pályázati kiírásban, illetve az Egyetemmel kötendő szerződésben szereplő feltételeket nem teljesíti, akkor a részére megfizetett ösztöndíjat az Egyetem részére visszafizeti. Az Egyetem – a B+N Referencia Zrt-vel való előzetes konzultációt követően - az ösztöndíj visszafizetésére vonatkozó kötelezettségtől különös méltánylást érdemlő esetben eltekinthet. Felek megállapodnak, hogy különös méltánylást érdemlő esetnek tekintik különösen a nyertes pályázó egészségügyi vagy családi állapotában bekövetkező jelentős változásokat.
3. A nyertes pályázó a B+N Referencia Zrt.-nél kötelezően vállalja a személyes konzultáción való részvételt. A konzultációs program időtartama minimum 4 alkalom per szemeszter, mely legfeljebb napi 8 órából áll per nap. A konzultációs nap előzetes egyeztetés alapján megbontható.
4. **A Pályázatok elbírálása**
5. A Pályázatokat **7** fős Bíráló Bizottság bírálja el, melynek **4** tagját a B+N Referencia Zrt. delegálja, a további **3** tagot pedig az Óbudai Egyetemdelegálja.
6. A Bíráló Bizottság a pályázat lezárultát követő legkésőbb 15 napon belül meghozza döntését a nyertes pályázatok tekintetében, írásbeli szavazás útján. A pályázat eredményének megállapításáról a bizottsági tagok egyszerű többséggel döntenek.
7. A pályázatok elbírálásának szempontjai:

* Motivációs levélben megfogalmazott tartalom
* Kutatási terv készítése a B+N által megadott témá(k)ban
* Hallgató vállalja a B+N által meghatározott témában TDK dolgozat megírását és a 2025/26 I és II. szemeszterében a TDK versenyen való részvételt.
* Aktív közéleti tevékenység folytatása az ösztöndíj időszakában. (JFSZK, HÖK)
* Szakmai-műszaki tartalom
* Felkészültség
* Eredetiség
* Kidolgozottság
* Minőség
* Relevancia

1. **A Pályázaton kiválasztható nyertesek száma, az elnyerhető ösztöndíj összege**
2. A Pályázat egyes szakaszaiban (ld. fenti 1. pont) legfeljebb 3 nyertes pályázó kerülhet kiválasztásra.
3. Egy nyertes pályázó havonta (10 hónapon keresztül), 150 000.- Ft összegű ösztöndíjban részesül.
4. Az ösztöndíj folyósításának feltétele, hogy az Egyetem a nyertes pályázóval a pályázati kiírásnak megfelelő szerződést megköti.
5. **Szakmai gyakorlati helyek biztosítása**
6. A Pályázat 3 nyertes pályázója számára szakmai gyakorlati helyet biztosít a B+N Referencia Zrt.
7. Azon nyertes/nyertesek, aki(k) elnyerik a pályázatot, vagy 80% felett teljesítenek állásajánlatra jogosult a vállalatnál.

1. Keleti Károly Gazdasági Kar képzései [↑](#footnote-ref-1)